**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanom dňa 15. novembra 2021**

**P r í t o m n í *:.***Ing. Štefan Uhliarik, predseda komisie

 Ing. Peter Kolada, člen komisie

 Ing. Juraj Kurtulík, člen komisie

 Ing. Martin Paholek, člen komisie

 Mgr. Slavomír Špitál, člen komisie

 Marián Vlčák, člen komisie

 Bc. Matej Janotík, člen komisie

 Mgr. Jakub Vrábeľ, člen komisie

 Mgr. Emília Nováková, člen komisie

**N e r í t o m n í:** Marián Grígeľ, člen komisie

Prítomná: JUDr. Elena Krausová, Ing. Arch. Danica Hollá

**Program:**

1. Privítanie a predloženie programu
2. Schvaľovanie programu
3. Kontrola plnenia uznesení z predchádzajúcich zasadnutí komisie a predloženie uznesení z ostatných komisií týkajúcich sa komisie pre rozpočet
4. Viacročný rozpočet na roky 2022-2024
5. Prenájmy, nájmy, výpožičky majetku mesta
6. Rôzne
7. Záver

***Bod č.1***

Na úvod *predseda komisie* privítal všetkých prítomných členov komisie a následne predložil návrh na zmenu programu do ktorého bolo doplnené za viacročný rozpočet na roky 2022-2024, rozpočtové opatrenie č. 6/2021.

***Bod č.2***

Za predložený návrh  dal hlasovať.

Za: 8 Prítomných: 8 členov ***Návrh hlasovaním prešiel.***

***Bod č.3***

*Predseda komisie* v  krátkosti prešiel plnenie jednotlivých uznesení.

***Bod č. 4***

p. Rusinová informovala členov o návrhu zostaveného rozpočtu na roky 2022-2024. Príjmova časť rozpočtu daňových príjmov, nedaňových príjmov sa očakávajú na úrovni roka 2021, transfery na prenesený výkon štátnej správy sa v rozpočte zaraďujú na základe východísk na prípravu rozpočtov MF SR, podielové dane sa očakávajú na základe vývoja dane z príjmov fyzických osôb vyššie o 5% oproti roku 2021. Kapitálové transfery sú nerozpočtované v rozpočte na rok 2022, tieto príjmy budú zohľadnené po ich odsúhlasení príslušnými ministerstvami.

Bežná časť rozpočtu v porovnaní s rokom 2021 sa navyšuje o cca 5,35% . Toto navýšenie spočíva v navýšení platov o 2,8% z dôvodu zvýšenia priemernej mzdy a minimálnej mzdy, ktorá ovplyvni nárast platu kontrolóra mesta, primátora a neadministratívnych pracovníkov. Na úseku verejného poriadku a bezpečnosti je navýšenie platov o 35%, na základe schválenia zvýšenia stavu členov mestskej polície na 6 členov mestským zastupiteľstvom. Navýšenie zahŕňa zvýšenie tepelnej energie v súvislosti s nákupom zemného plynu o 65% viac oproti roku 2021.

Na originálne kompetencie pre MŠ, ktorých zriaďovateľ je Mesto Námestovo bol stanovený jednotkový koeficient 94, pre ZUŠ Ignáca Kolčáka bol stanovený jednotkový koeficient 92, pre ŠKD bol stanovený jednotkový koeficient 93, pre ZŠS bol stanovený jednotkový koeficient 95. Pre MŠ, ktorých zriaďovateľom nie je Mesto Námestovo bol stanovený jednotkový koeficient 94 v percentuálnom vyjadrení 93, pre ZUŠ ktorých zriaďovateľom nie je Mesto Námestovo bol stanovený jednotkový koeficient 94 v percentuálnom vyjadrení 91, pre CŠPP bol stanovený jednotkový koeficient 93 v percentuálnom vyjadrení 91.

Kapitálový rozpočet bol zostavený tak, aby oddelenie výstavby reálne bolo schopné zrealizovať predmetné investície vo výške 1 689 306 eur v danom roku. Následne začala rozprava ku jednotlivým položkám rozpočtu.

 ***Uznesenie č. 26***

Komisia pre rozpočet, **financie, správu a hospodárenie s majetkom mesta** odporúča finančné prostriedky pre TS mesta Námestovo podľa jednotlivých kapitol schváliť na úrovni roku 2021.

Cestná doprava z požadovaných 192 000eur na 135 000eur , nakladanie s odpadmi z požadovaných 370 000 eur na 276 000 eur, rozvoj obcí z požadovaných 252 000 eur na 150 000 eur, verejné osvetlenie z požadovaných 61 500 eur na 30 000 eur, vysielacie a vydavateľské služby z požadovaných 15 000 eur na 5 000 eur, náboženské a iné spoločenské služby z požadovaných 5 000 eur na 0 eur.

ZA: 9 ***Návrh hlasovaním prešiel***

***.........................................................................................................................................................***

***Uznesenie č. 27***

Komisia pre rozpočet, **financie, správu a hospodárenie s majetkom mesta** odporúča doplniť do návrhu rozpočtu na rok 2022 PPD na výstavbu športovej haly pri ZŠ Komenského vo výške 160 000 eur.

ZA: 8 Zdržal sa: 1 ***Návrh hlasovaním prešiel***

***-------------------------------------------------------------------------------------------------------------------------------------***

***Uznesenie č. 28***

Komisia pre rozpočet, **financie, správu a hospodárenie s majetkom mesta** odporúča doplniť do návrhu rozpočtu na rok 2022 realizáciu športovej haly – I- fáza vo výške 300 000 eur.

ZA: 7 Zdržal sa: 2 ***Návrh hlasovaním prešiel***

***--------------------------------------------------------------------------------------------------------------------------------------***

 ***Uznesenie č. 29***

Komisia pre rozpočet, **financie, správu a hospodárenie s majetkom mesta** odporúča doplniť do návrhu rozpočtu na rok 2022 komplexnú rekonštrukciu Námestia P.O.Hviezdoslava vo výške 150 000 eur.

ZA: 9 ***Návrh hlasovaním prešiel***

--------------------------------------------------------------------------------------------------------------------------------------

 ***Uznesenie č. 30***

Komisia pre rozpočet, **financie, správu a hospodárenie s majetkom mesta** odporúča doplniť do návrhu rozpočtu na rok 2022 PPD prepojenia ul. Ľ. Štúra so Saleziánmi vo výške 8 000 eur.

ZA: 9 ***Návrh hlasovaním prešiel***

--------------------------------------------------------------------------------------------------------------------------------------

p. Krausová dala návrh na základe požiadaviek obyvateľov ulice 1.Mája na rekonštrukciu chodníkov na tejto ulici. Komisia hlasovala aj napriek tomu, že p. Krausová nie je členom komisie.

 ***Uznesenie č. 31***

Komisia pre rozpočet, **financie, správu a hospodárenie s majetkom mesta** odporúča doplniť do návrhu rozpočtu na rok 2022 rekonštrukciu chodníkov na ul. 1. mája v odhadovanej výške 60 000 eur.

ZA: 9 ***Návrh hlasovaním prešiel***

--------------------------------------------------------------------------------------------------------------------------------------

 ***Uznesenie č. 32***

Komisia pre rozpočet, **financie, správu a hospodárenie s majetkom mesta** odporúča doplniť do návrhu rozpočtu na rok 2022 rekonštrukciu ulice 9. mája v odhadovanej výške 65 000 eur.

ZA: 9 ***Návrh hlasovaním prešiel***

--------------------------------------------------------------------------------------------------------------------------------------

p. Hollá dala návrh na zjednosmernenie dopravy na ul. Hattalova, Bernolákova podľa návrhu generelu dopravy o ktorom komisia hlasovala aj napriek tomu, že p. Hollá nie je členom komisie.

 ***Uznesenie č. 33***

Komisia pre rozpočet, **financie, správu a hospodárenie s majetkom mesta** odporúča doplniť do návrhu rozpočtu na rok 2022 PPD na zjednosmernenie ul. Hattalova a Bernolákova v zmysle územného generelu dopravy vo výške 10 000 eur.

ZA: 9 ***Návrh hlasovaním prešiel***

***-------------------------------------------------------------------------------------------------------------------------------------***

p. Hollá dala návrh na prepojenie sídliska Brehy so štátnou cestou 1/78 v zmysle územného generelu dopravy.

 ***Uznesenie č. 34***

Komisia pre rozpočet, **financie, správu a hospodárenie s majetkom mesta** odporúča doplniť do rozpočtu na rok 2022 PPD na prepojenie sídliska Brehy so štátnou cestou 1/78 v zmysle generelu dopravy vo výške 10 000 eur.

ZA: 8 Zdržal sa: 1 ***Návrh hlasovaním prešiel***

***--------------------------------------------------------------------------------------------------------------------------------------***

 ***Uznesenie č. 35***

Komisia pre rozpočet, **financie, správu a hospodárenie s majetkom mesta** odporúča doplniť do bežného rozpočtu na rok 2022 pozemkové úpravy Čerchle v odhadovanej výške 83 664 eur.

ZA: 9 ***Návrh hlasovaním prešiel***

***--------------------------------------------------------------------------------------------------------------------------------------***

p. Kurtulík dal návrh na zaradenie finančných prostriedkov naregeneráciu vnútro blokov pri BD ul. ČK 65,66,67 .

***Uznesenie č. 36***

Komisia pre rozpočet, **financie, správu a hospodárenie s majetkom mesta** odporúča doplniť do rozpočtu na rok 2022 regeneráciu vnútro blokov pri BD ul. ČK 65,66,67 v odhadovanej výške 80 000 eur.

ZA: 9 ***Návrh hlasovaním prešiel***

***--------------------------------------------------------------------------------------------------------------------------------------***

p. Koľada dal návrh na odstránenie železobetónových prvkov na verejných priestranstvách na sídlisku Brehy.

***Uznesenie č. 37***

Komisia pre rozpočet, **financie, správu a hospodárenie s majetkom mesta** odporúča doplniť do rozpočtu na rok 2022 odstránenie železobetónových prvkov na verejných priestranstvách na sídlisku Brehy v odhadovanej výške 5 000 eur.

ZA: 9 ***Návrh hlasovaním prešiel***

K dotácií pre MŠK Námestovo komisia opätovne zastávala názor na podmienenie dotácie na rok 2022 prevedením hracej plochy do majetku mesta za jedno Euro, aj napriek výhradám p. Rusinovej, ktorá uviedla, že dotácia sa nemôže niečím podmieňovať. Buď ju dáme alebo nie. Ďalej uviedla na patový stav situácie, ktorý vznikne schválením dotácie v rozpočte v konfrontácií s platným VZN č. 1/2020.

--------------------------------------------------------------------------------------------------------------------------------------

p. Hollá dala návrh na zníženie položky MAPOZ na úroveň roku 2021 z ktorého sú vyplácané aj poukážky pre občanov , ktorý sa v roku 2022 dožívajú 70 rokov.

Komisia pre rozpočet, **financie, správu a hospodárenie s majetkom mesta** odporúča ponížiť v rozpočte na rok 2022 kultúrne akcie mesta- MAPOZ na 37 000 eur.

ZA: 9 ***Návrh hlasovaním prešiel***

***Uznesenie č. 38***

Komisia pre rozpočet, **financie, správu a hospodárenie s majetkom mesta** odporúča doplniť do rozpočtu na rok 2022 revitalizáciu plôch na ul. Bernolákova v odhadovanej výške 50 000 eur.

ZA: 9 ***Návrh hlasovaním prešiel***

p. Hollá dala návrh na vyradenie z rozpočtu realizáciu vybudovania kanalizácie SO-01 stoka „A“ – Príboj.

***Uznesenie č. 39***

Komisia pre rozpočet, **financie, správu a hospodárenie s majetkom mesta** odporúča vyradiť z návrhu rozpočtu na rok 2022 realizáciu vybudovania kanalizácie SO-01 stoka „A“ – Príboj vo výške 84 580 eur.

ZA: 3 Zdržal sa: 6 ***Návrh hlasovaním neprešiel***

p. Hollá mala pripomienku k pomenovaniu „ Urbanistická štúdia – transformácia Nábrežia“

p. Kurtulík dal návrh na zníženie tejto položky z 36 000eur na 18 000 eur.

***Uznesenie č. 40***

Komisia pre rozpočet, **financie, správu a hospodárenie s majetkom mesta** odporúča zníženie finančných prostriedkov na urbanistickú štúdiu – transformácia Nábrežia vo výške 18 000 eur.

ZA: 1 Zdržal sa: 7 prítomných:8 ***Návrh hlasovaním neprešiel***

***Uznesenie č.41***

Komisia pre rozpočet, **financie, správu a hospodárenie s majetkom mesta** odporúča MsZ schváliť návrh rozpočtu na roky 2022-2024 v predloženom znení so zakomponovaním uznesení prijatých predmetnou komisiou.

Za: 9 ***Návrh hlasovaním prešiel***

***--------------------------------------------------------------------------------------------------------------------------------------***

 ***Uznesenie č. 42***

Komisia pre rozpočet, **financie, správu a hospodárenie s majetkom mesta** odporúča MsZ zabezpečiť zlepšenie spolupráce medzi kontrolórom mesta a audítorskou spoločnosťou.

ZA: 8 Zdržal sa: 1 ***Návrh hlasovaním prešiel***

 ***Uznesenie č. 43***

p. Koľada dal návrh pre súkromné ZUŠ navýšiť percentuálne vyjadrenie z 91% na 95% . Rusinová oboznámila členov komisie o poslaneckom návrhu zmeny zákona č.596/2003 Z.z., ktorým sa má okrem iných zmien má zrušiť minimálna hranica 88% pre poskytovanie dotácií na prevádzku a mzdy pre cirkevné a súkromné školy a školské zariadenia. Preto teraz treba ponechať túto hranicu a po schválení zákona sa bude rozpočtovým opatrením meniť hranica nielen pri súkromných ZUŠ ale aj pri MŠ a CŠPP.

Komisia pre rozpočet, **financie, správu a hospodárenie s majetkom mesta** odporúča zvýšenie percentuálneho vyjadrenia na 95% v návrhu rozpočtu na rok 2022.

ZA: 9 ***Návrh hlasovaním prešiel***

***Bod č.5***

Komisia prerokovala predložené rozpočtové opatrenie 6/2021 p. Rusinovou.

***Uznesenie č. 43***

Komisia pre rozpočet, **financie, správu a hospodárenie s majetkom mesta** odporúča MsZ schváliť rozpočtové opatrenie č.6/2021.

Za: 9 ***Návrh hlasovaním prešiel.***

***Bod č.6***

Nebol prerokovaný.

Na záver predseda komisie poďakoval prítomným za ich účasť.

Zapísala: Mgr. Katarína Rusinová

 **Ing. Štefan Uhliarik**

 *predseda komisie*

Príloha č. 1

|  |  |  |
| --- | --- | --- |
| **Subjekt** |  **dotácie rok 2022**  | **účel** |
|  |  |  |
| **MŠK Námestovo občianske združenie** | **82 050** | Športová činnosť |
| **RK Cirkev Námestovo** | **49 560** | Reštaurátorské práce v interiéri kostola sv. Šimona a sv. Júdu v Námestove |
| **Kult.1629 občianske združenie** | **3 600** | Multižánrový divadelný festival Slanický ostrov divadla 2022 |
| **Severný vietor občianske združenie** | **4 000** | Kultúrno spoločenské aktivity, Výchova a vzdelávanie, Inscenácia nezávislého divadelného súboro dNO |
| **Tanečno občianske združenie** | **3 000** | Kultúrno spoločenské aktivity |
| **Telovýchovná jednota Oravan Námestovo občianske združenie** | **38 000** | Súťažná a nesúťažná činnosť oddielov TJ |
| **Základná organizácia slov. zväzu chovateľov Námestovo občianske združenie** | **740** | XXVII. Oblastná výstava drobných zvierat Oravy |